ગત ૨૭ સપ્ટેમ્બરે સુપ્રીમ કોર્ટે આ મામલામાં નિર્ણય આપતા જણાવ્યું હતું કે, અયોધ્યા મામલો બંધારણીય બેન્ચ પાસે ન મોકલી શકાય. જેના પછી હવે આ જમીન કોની છે તે માટે ટૂંક સમયમાં સુનાવણી શરૂ થશે. આ અગાઉ આ કેસમાં એક મર્યાદિત સવાલને બંધારણીય બેન્ચ પાસે મોકલવો કે નહીં તેના પર નિર્ણય આવ્યો હતો. વાસ્તવમાં, મુસ્લિમ પક્ષકારો તરફથી દલીલ હતી કે ૧૯૯૪માં ઈસ્માઈલ ફારૂકી કેસમાં સુપ્રીમ કોર્ટે પોતાના જજમેન્ટમાં કહ્યું હતું કે મસ્જિદમાં નમાઝ અદા કરવી એ ઈસ્લામનો અભિન્ન હિસ્સો નથી.